**Önkormányzat**

 **Csánig**

**Cs/27-6/2018.**

**J e g y z ő k ö n y v**

Csánig község Önkormányzatának Képviselő-testülete 2018. május 28-án 17.00 órakor a Faluházban megtartott üléséről.

**Jelen voltak:** Joó Ferenc polgármester, Széles Gábor alpolgármester, Dezső Miklós képviselő, Molnárné Szabó Ernesztina képviselő

**Távolmaradását előzetesen bejelentette:** Mészáros Gábor képviselő

**Tanácskozási joggal vett részt:** Böröndyné Nagy Anikó aljegyző

**Meghívottak:** Nagy Attiláné településüzemeltetési és beruházási ügyintéző, Őri Csaba adóügyi ügyintéző, Finta Brigitta szociális ügyintéző, Csóka Géza pénzügyi ügyintéző

**Lakosság részéről megjelent:** 2 fő

Joó Ferenc polgármester köszöntötte a megjelenteket, megállapította, hogy az 5 képviselőből jelen van 4 fő, az ülés határozatképes, azt megnyitotta.

**Napirendre, illetve további egy napirend felvételére az alábbi javaslatot tette:**

1. Beszámoló az Önkormányzati Társulások tevékenységéről, a társulási cél megvalósulásáról
2. Az adóbevételek alukálása
3. A 2017. évi gazdálkodásról szóló beszámoló
4. A belső ellenőrzés tapasztalatai
5. A közművelődésről szóló önkormányzati rendelet módosítása
6. Virágok gondozására megbízási szerződés
7. Az étkeztetés szakmai programjának módosítása
8. A házi segítségnyújtás szakmai programjának módosítása
9. A településkép védelméről szóló önkormányzati rendelet megalkotására kötött szerződés módosítása
10. Tájékoztatás a könyvtár épület felújítási költségeiről

Képviselő-testület a javasolt napirenddel egyhangúlag egyetértett.

**1. Napirend**

Beszámoló az Önkormányzati Társulások tevékenységéről, a társulási cél megvalósulásáról

**Előadó:** Joó Ferenc polgármester

Írásos beszámoló a jegyzőkönyv mellékleteként csatolva.

**Joó Ferenc polgármester:** Csánig Község Önkormányzatának Képviselő-testülete minden évben áttekinti a társulások helyzetét.

**Társulásaik az alábbiak:**

Répcelak és Térsége Önkormányzati Társulás: Répcelak város, valamint Csánig, Nagygeresd, Nemesládony, Nick, Uraiújfalu, Vasegerszeg és Vámoscsalád községek képviselő-testületei hozták létre. Időközben három település – Uraiújfalu, majd Vámoscsalád és Nagygeresd – kilépett a társulásból, így jelenleg öt település alkotja. A szolgáltatást igénybe vevő települések polgármestereiből álló Társulási Tanács a döntéshozatali szerv. Elnöke Répcelak város polgármestere.

**Sárvár Térsége Többcélú Kistérségi Társulás:** a Nyőgéri Közös Önkormányzati Hivatal látja el a munkaszervezeti feladatokat. A Társulásra átruházott feladat- és hatáskörök: terület- és településfejlesztés, turisztikai fejlesztés, szociális feladatok ellátása, egészségügyi ellátás, belső ellenőrzés, társult települések ügyintézésének korszerűsítése, családsegítés és gyermekjóléti feladatok ellátása, sporttal kapcsolatos tevékenység, közművelődési, közgyűjteményi tevékenység.

**Répcelaki Közös Önkormányzati Hivatal:** 2013. március 1-jével felállt a Répcelaki Közös Önkormányzati Hivatal. Répcelak, Csánig és Nick településsel.

**Feladat ellátási szerződések:**

Fogorvosi szolgálat

II. számú háziorvosi körzet

Gyermekorvosi körzet

Központi orvosi ügyeleti rendszer: a rendszer sárvári központtal működik.

Kérdés, hozzászólás nem volt.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**31/2018. (V.28.) számú határozat:**

Csánig község Önkormányzatának Képviselő-testülete az Önkormányzati Társulások tevékenységéről, a társulási cél megvalósulásáról szóló beszámolót elfogadja.

**Felelős:** Joó Ferenc polgármester

**Határidő:** azonnal

**2. Napirend**

Az adóbevételek alakulása

**Előadó:** Őri Csaba adóügyi ügyintéző

Írásos beszámoló a jegyzőkönyv mellékleteként csatolva.

**Őri Csaba adóügyi ügyintéző:** Szóbeli kiegészítést nem kíván tenni a beszámolóhoz. Szeretné megköszönni a szociális gondozónő, kulturális közfoglalkoztatott és a falugondnok segítséget, melyet az adózók felderítésében és értesítésében nyújtottak. Kérdés esetén nagyon szívesen válaszol.

Kérdés, hozzászólás nem volt.

**Joó Ferenc polgármester:** Kéri a képviselő-testület döntését.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**32/2018. (V.28.) számú határozat:**

Csánig Község Önkormányzatának Képviselő-testülete a 2017. évi helyi adók bevételeinek alakulásáról szóló beszámolót elfogadja.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**3. Napirend**

A 2017. évi gazdálkodásról szóló beszámoló

**Előadó:** Joó Ferenc polgármester

Írásos előterjesztések, előzetes hatásvizsgálat és rendelet-tervezet a jegyzőkönyv mellékleteként csatolva.

**Joó Ferenc polgármester:** Csánig Község Önkormányzata a 2017. évi költségvetését 33.038.684,-Ft bevétellel és kiadással fogadta el. A költségvetés módosítására három alkalommal került sor. A módosítások során az előirányzat év végére 48.084.384,-Ft-ra emelkedett.

Az önkormányzati feladatellátás általános értékelése: Az önkormányzat a törvény által előírt, valamint a képviselő-testület által jóváhagyott önként vállalt feladatoknak a 2017. évben is eleget tett.

Bevételi források és azok teljesítése: Az önkormányzat bevételi terve 34.262.876,-Ft összegben 98 %-ban teljesült.

Kiadások alakulása:Csánig Község Önkormányzata kiadásainak teljesítése 37.764.064,-Ft. Működési kiadásokra 24.705.281,-Ft-ot fordítottak, mely az előirányzat 77 %-a. Dologi kiadásokra 8.462.112,-Ft összegben teljesült.

Felhalmozási kiadásokra összességében 12.458.783,-Ft-ot fizettek ki, mely a tervezett kiadások 83%-át teszi ki. A beruházási kiadások 1.628.728,- Ft összegben teljesültek, míg a felújítások kiadásaira 10.830.055,-Ft-ot költöttek 2017. évben.

Beruházások kiadásai kormányzati funkciónkként:

* köztemető fenntartás, működtetés: 125.830,-Ft
* önkormányzati gazdálkodás: 74.910,-Ft
* önkormányzati jogalkotás tevékenység. 198.350,-Ft
* zöldterületkezelés: 107.410,-Ft
* könyvtári szolgálatok: 5.600,-Ft
* házi segítségnyújtás: 10.700,-Ft
* város és költséggazdálkodás: 96.278,-Ft
* Önkormányzati jogalk.imm.javak: 1.009.650,-Ft

Felújítások: 2016 decemberében felhalmozási célú önkormányzati támogatásban részesült az önkormányzat 1. 604.191,-Ft összegben, amit járda felújításra kaptak. A Petőfi utca járda felújítása így megvalósulhatott, amire összességében 1.887.284,-Ft-ot költötttek.

Az önkormányzat felhalmozási célú önkormányzati támogatásban részesült (6.486.727,-Ft) melyből a köztemető kerítésének a felújítását végezték el. A teljesítés a munkák elvégzése után 6.594.348,-Ft lett.

A harmadik nagy felújítás a könyvtár külső és belső épületének teljes rekonstrukciója lesz. Első lépcsőben 2.348.423,-Ft került kifizetésre. A kivitelezés 2018 -ban fog megvalósulni.

Pénzeszközök alakulása: A 2017. évet 13.418.175,-Ft pénzeszközzel indították, majd a bevételek és kiadások realizálása folytán pénzeszközeik az év végére 10.630.542,-Ft-ot tettek ki.

Pénzmaradvány változása: Az Önkormányzat 2016. évi pénzmaradványa 12.270.438,-Ft volt, ami teljes egészében felhasználásra került. Az alaptevékenység bevételei és kiadásai közti különbség alakulása miatt az összes maradvány 9.268.730,-Ft lett.

Értékpapírok alakulása: Jelenleg 4.854.000 Ft névértékű Vasivíz Zrt. részvénnyel rendelkeznek.

Vagyon alakulása: Az önkormányzat vagyona a 2017. évi 127.883.647,-Ft-ról 127.202.066,-Ft-ra csökkent.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 11.§ rendelkezései alapján a költségvetési szerv vezetőjének értékelni kell a költségvetési szerv belső kontrollrendszerének minőségét. Ezzel kapcsolatban az előterjesztést a képviselők megkapták. Kéri a határozati javaslat és a rendelet-tervezet elfogadását.

Kérdés, hozzászólás:

**Molnárné Szabó Ernesztina Ügyrendi Bizottság tagja:** Az Ügyrendi Bizottság tárgyalta a 2017. évi költségvetés végrehajtásáról szóló tervezetét, azt változtatás nélkül elfogadásra javasolja a képviselő-testületnek.

**Joó Ferenc polgármester:** Kéri a testület döntését.

Kérdés, hozzászólás nem volt.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**33/2018. (V.28.) számú határozat:**

Csánig község Önkormányzatának Képviselő-testülete megtárgyalta a jegyző által a belső kontrollrendszer működéséről szóló nyilatkozatot, melynek tartalmát az abban foglaltak alapján elfogadja.

**Felelős:** Joó Ferenc polgármester

**Határidő:** azonnal

Képviselő-testület 4 szavazattal, ellenszavazat, tartózkodás nélkül az alábbi rendeletet alkotta:

Csánig Község Önkormányzata Képviselő-testületének 3/2018.(V.29.) önkormányzati rendelete a 2017. évi költségvetés végrehajtásáról.

Rendelet a jegyzőkönyvhöz csatolva.

**4. Napirend**

A belső ellenőrzés tapasztalatai

**Előadó:** Böröndyné Nagy Anikó aljegyző

Írásos vezetői összefoglaló fügelékkel és a határozati javaslat a jegyzőkönyv mellékleteként csatolva.

**Böröndyné Nagy Anikó aljegyző:** Az írásos anyagot kiküldték, melyben rögzítették, hogy Csánig község Önkormányzata vonatkozásában a jegyző külső szakértő bevonásával gondoskodik a belső ellenőrzési rendszer működtetéséről. Az ellenőrzési feladatokat a 2017. évi belső ellenőrzési terv alapján végezte el a belső ellenőr. Ebben kettő vizsgálati szempont volt, és ezek a vizsgálatok lezárásra kerültek. Az előterjesztés mellékletéhez csatolt: 2017. évben lefolytatott ellenőrzések bemutatása rész tartalmazza az elvégzett ellenőrzéseket, illetve a tett megállapításokat. Kéri a képviselő-testületet, hogy a határozati javaslatot fogadja el.

Kérdés, hozzászólás:

**Joó Ferenc polgármester:** Ismerteti a határozati javaslatot. Kéri a testület döntését.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**34/2018. (V.28.) számú határozat:**

Csánig Község Önkormányzatának Képviselő-testülete az önkormányzatnál 2017. évben végzett belső ellenőrzések megállapításairól szóló jelentést elfogadja.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**5. Napirend**

A közművelődésről szóló önkormányzati rendelet módosítása

**Előadó:** Böröndyné Nagy Anikó aljegyző

Írásos előterjesztés, előzetes hatásvizsgálat és a rendelet-tervezet a jegyzőkönyv mellékleteként csatolva.

**Böröndyné Nagy Anikó aljegyző:** A rendelet módosítása amiatt indokolt, hogy változott a közművelődésről szóló törvény és az alapfeladatok helyett alapszolgáltatásokat határoz meg az önkormányzatok számára, illetve előírja, hogy az önkormányzatok rendeletben határozzák meg a felvett ellátásuk körét. A csatolt rendelet-tervezet ennek a törvényi előírásnak tesz eleget. Az előterjesztéshez csatolt egy tájékoztatást a támogatott képzésekről. A törvény alapján minden településen szakképzett közművelődési szakembert kell alkalmazni. Erre a felkészülésre három évet kaptak az önkormányzatok. A megyei művelődési intézet már elkezdte a továbbképzések szervezését, ahol ezeket a szakembereket képezik. Három év múlva gondoskodni kell egy szakképzett munkaerőről, aki közművelődési képesítéssel rendelkezik. Annyi könnyebbséget ad a törvény, hogy maximum három település foglalkoztathat egy közművelődési szakembert. Erre van még felkészülési idő. A képviselő-testületnek a későbbiekben el kell dönteni, hogy kit és melyik tanfolyamra iskoláz be, akinek a foglalkoztatásáról, illetve a tovább foglalkoztatásáról dönt.

Kérdés, hozzászólás:

**Joó Ferenc polgármester:** Megköszöni a részletes tájékoztatást. Kéri a testület döntését.

Képviselő-testület 4 szavazattal, ellenszavazat, tartózkodás nélkül az alábbi rendeletet alkotta:

Csánig Község Önkormányzata Képviselő-testületének 4/2018.(V.29.) önkormányzati rendelete a közművelődésről szóló 11/2015.(VI.23.) önkormányzati rendelete módosításáról.

Rendelet a jegyzőkönyvhöz csatolva.

**6. Napirend**

Virágok gondozására megbízási szerződés

**Előadó:** Joó Ferenc polgármester

Írásos előterjesztés és határozati javaslat a jegyzőkönyv mellékleteként csatolva.

**Joó Ferenc polgármester:** Sajnos a jelentkező meggondolta magát, nem vállalja a virágok gondozását. Így nem tudják vele a szerződést megkötni. Kéri, hogyha valaki tud olyan személyt, aki vállalná a virágok gondozását az jelezze, mivel fontos lenne, hogy a település gondozott legyen.

Kérdés, hozzászólás nem volt.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**35/2018. (V.28.) számú határozat:**

Csánig község Önkormányzatának Képviselő-testülete Molnár Józsefné, Csánig Rákóczi u. 19. szám alatti lakos visszalépése miatt a napirend tárgyában nem tud döntést hozni.

Csánig község Önkormányzatának Képviselő-testülete felhatalmazza a polgármestert, hogy megfelelő jelentkező esetén a településen a virágok gondozására kösse meg a megbízási szerződést legfeljebb 4 hónapra.

Megbízási díját havi nettó 35.200,-Ft-ban állapítja meg.

A megbízási díj összegére és járulékainak a kifizetésére maximum 225 000 Ft-ot a 2018. évi költségvetés általános tartaléka terhére biztosítja.

**Felelős:** Joó Ferenc polgármester

**Határidő:** azonnal

**7. Napirend**

Az étkeztetés szakmai programjának módosítása

**Előadó:** Finta Brigitta szociális ügyintéző

Írásos előterjesztés, határozati javaslat és az étkeztetés szakmai programja a jegyzőkönyv mellékleteként csatolva.

**Finta Brigitta szociális ügyintéző:** Jogszabály írja elő, hogy 2018. június 30-ig köteles az önkormányzat kérelmezni a működési engedélyében az egyéb főzőhelyként működő szociális étkeztetés szociális konyhára vagy népkonyhára történő módosítását. A módosítás miatt a szakmai programot is módosítani kell, a változások vastagon szedett dőlt betűkkel kerültek bevezetésre a szakmai programba. Kéri a képviselő-testülettől a szakmai program elfogadását.

Kérdés, hozzászólás:

**Joó Ferenc polgármester:** Ismerteti a határozati javaslatot. Kéri a testület döntését.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**36/2018. (V.28.) számú határozat:**

Csánig Község Önkormányzatának Képviselő-testülete a szociális étkeztetés szakmai programját és mellékletét a bevezetett módosításokkal jóváhagyja, és egységes szerkezetben elfogadja.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**8. Napirend**

A házi segítségnyújtás szakmai programjának módosítása

**Előadó:** Finta Brigitta szociális ügyintéző

Írásos előterjesztés, határozati javaslat és a házi segítségnyújtás szakmai programja a jegyzőkönyv mellékleteként csatolva.

**Finta Brigitta szociális ügyintéző:** Szintén jogszabály írja elő, így módosítani kell a házi segítségnyújtás szakmai programját. A házi segítségnyújtás vonatkozásában két új szolgáltatási elem került bevezetésre: a gondozás, és a háztartási vagy háztartást pótló segítségnyújtás. Ezeket az elemeket szükséges a házi segítségnyújtás szakmai programjában feltüntetni. A változások vastagon szedett dőlt betűkkel kerültek bevezetésre a szakmai programba. Kéri a képviselő-testülettől a szakmai program elfogadását.

Kérdés, hozzászólás nem volt.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**37/2018. (V.28.) számú határozat:**

Csánig Község Önkormányzatának Képviselő-testülete a Házi segítségnyújtás Szakmai programját és mellékletét a bevezetett módosítással jóváhagyja, és egységes szerkezetben elfogadja.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**9. Napirend**

A településkép védelméről szóló önkormányzati rendelet megalkotására kötött szerződés módosítása

**Előadó:** Nagy Attiláné településüzemeltetési és beruházási ügyintéző

Írásos előterjesztés és határozati javaslat a jegyzőkönyv mellékleteként csatolva.

**Nagy Attiláné településüzemeltetési és beruházási ügyintéző:** A településkép védelmi rendelet elkészítésének a határidejét már módosította a képviselő-testület 2018. május 31-re. A törvényi előírás elég hosszadalmas procedúrát ír elő a rendelet elfogadásához, ezért a határidőt nem tudják tartani. Így szükséges újból a határidőt egy hónappal meghosszabbítani 2018. június 30-ra. Kéri, hogy fogadja el a képviselő-testület a szerződés módosítását.

Kérdés, hozzászólás:

**Joó Ferenc polgármester:** Ismerteti a határozati javaslatot. Kéri a testület döntését.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**38/2018. (V.28.) számú határozat:**

Csánig Község Önkormányzatának Képviselő-testülete a Településarculati Kézikönyv, és a Településkép védelmi rendelet elkészítésére megkötött Megbízási Szerződés 4. (teljesítési határidő) pontját az alábbiak szerint módosítja:

 „4. Teljesítési határidő:

I. ütem: A Településarculati Kézikönyv elkészítést követően 2017. december 17.

II. ütem: A Településkép védelmi rendelet elkészítését követően 2018. június 30.”

**Felelős:** Joó Ferenc polgármester
**Határidő:** azonnal

**10. Napirend**

Könyvtár épület felújítási költségei

**Előadó:** Joó Ferenc polgármester

Írásos előterjesztés és határozati javaslat a jegyzőkönyv mellékleteként csatolva.

**Joó Ferenc polgármester:** Az írásos anyagot a képviselők megkapták, átnézhették. Ismerteti a határozati javaslatot.

Kérdés, hozzászólás nem volt.

Képviselő-testület 3 szavazattal, 1 ellenszavazattal, tartózkodás nélkül az alábbi határozatot hozta:

**39/2018. (V.28.) számú határozat:**

Csánig Község Önkormányzatának Képviselő-testülete a könyvtárépület felújítási munkáinak többletköltségét elfogadja, és az előterjesztésben részletezett többletmunkákat a többletbevétel terhére elkészítteti.

**Felelős:** Joó Ferenc polgármester
**Határidő:** azonnal

Miután több napirend nem volt, Joó Ferenc polgármester a megjelenést megköszönte, az ülést

bezárta.

k.m.f

 **Joó Ferenc dr. Kiss Julianna**

 **polgármester jegyző**